### Beslutninger

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 8. november 2023 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA [adresse]

[adresse] er i vækst, og det medfører et stigende antal anløb og flere gæster i [adresse]. I udgangspunktet kan vi være stolte over, at turister og rejsearrangører finder [adresse] så interessant, at byen er en destination i valgklasse med [adresse], [adresse], København og [adresse].

Desværre udleder krydstogtskibe både store mængder CO2 og forurenende og sundhedsskadelige partikler til luften, og er således i konflikt med både vores målsætning for klimaet og miljømæssige ambitioner.

Fakta:

CO2-udledningen vil for nogle krydstogtskibe være 2-3 gange så stor sammenlignet med flyvning. Et krydstogtsskibs dieselmotorer forurener lige så meget som 5.000 personbiler i bytrafikken, og medfører årligt 3 for tidlige dødsfald og 2.500 sygedage i [adresse] og København tilsammen.

Radikale Venstre ønsker derfor at få belyst, hvilke muligheder der er for at nedbringe henholdsvis klimaaftrykket og den sundhedsskadelige forurening fra de store skibe. Derudover hvilken værdi det bringer til byen at modtage de mange gæster i [adresse], med det formål at perspektivere de klima-, miljø- og sundhedsmæssige konsekvenser.

Som led i ovenstående ønskes belyst:

- Hvilke muligheder der er for at gøre landstrøm mere attraktivt at bruge for skibene, således det bliver valgt af flertallet/alle de skibe, der anløber?

- Hvilke muligheder er der for at forlange, at skibene bruger landstrøm?

- Hvor stor en andel af krydstogtskibenes passagerer går fra borde, når der lægges til kaj?

- Hvor stort et beløb bruger krydstogtturister i [adresse]?

- Er der en naturlig øvre grænse for antallet af krydstogtskibe det fysisk er muligt at lade anløbe [adresse]?

- Vil begrænsninger i anløb i [adresse] medføre at de klima-, miljø- og sundhedsmæssige udfordringer blot flytter sig til et andet sted i landet eller ”til lige syd for grænsen”?